Iltahetki (1880)
Ma kaukoa laulun kuulen;
 Se riemuisa laulu on.
 Mä hyvin laulajan tunnen –
 On poikanen murheeton.

 Se poika on Renki-Heikki;
 Hän kaskea karhitsee,
 Ja suussa kesäisen illan
 Hän riemusta laulelee.

 Ja lauloa munkin täytyy,
 Kun suloa Suomen nään,
 Nyt päivyen painuessa
 Sen metsään viheriään;

 Kun tyyntyä alkaa selkä
 Ja rantoja kuvastaa,
 Ja kauneuttansa katsoo
 Tää suloisa synnyinmaa.

bs. [B. F. Salonen]

B. F. Salonen
Runot